**ОБУЧИТЕЛЕН МОДУЛ**

**ЕФЕКТИВНО ОБЩИНСКО ОБРАЗОВАНИЕ**

Съдържание

[I. Въведение 3](#_Toc79420327)

[II. Кратко представяне на обучителния модул по теми и подтеми 5](#_Toc79420328)

[III. Описание на обучението и оценяване 10](#_Toc79420329)

# Въведение

Обучителен модул „Ефективно общинско образование“е предназначен за общински служители, в т.ч. кметове, заместник-кметове, кметски наместници, както и външни експерти.

***Основните цели на обучението е участниците да надградят и придобият знания за:***

* Основните европейски и национални политики в предучилищното, училищното, професионалното и висшето образование, както и на ученето през целия живот с хоризонт 2030 г. чрез преглед на част от приетите документи от ЕС и от националното правителство.
* Възможностите за финансиране на приоритетните политики в сферата на образованието в новия програмен период, ролята и ангжаиментите на местните власти.
* Основните държавни образователни стандарти, с акцент към ролята, ангажиментите и отговорностите на общините, регламентирани в тях.
* Местната нормативна уредба в нейното многообразие – от стратегическите документи, формиращи краткосрочните, средносрочните и дългосрочни политики на местната власт, до наредбите и правилниците, регламентиращи различни конкретни изисквания в една от сферите на нейната компетентност, а именно общинското образование.
* Изискванията и минималното съдържание на общинските наредби и правилници в областта на образованието, като се обърне внимание на възможните грешки, които могат и се допуснат в общински наредби.
* Провежданите политиките за повишаване на обхвата на децата и учениците в задължителна предучилищна и училищна възраст и в частност с Механизма за съвместна работа на институциите по обхващане.
* Общата рамка на концепцията за подкрепа за личностно развитие, залегнала в ЗПУО и Наредбата за приобщаващо образование.
* Критериите за избор на обща и допълнителна подкрепа за децата и ученицит.
* Ролята на общините в реализиране на политиките за подкрепа на личностно развитие и приобщаващо образование, вкл. чрез Общинските стратегии за подкрепа за личностно развитие.
* Възможностите за сътрудничество между общините при реализиране на политиките за подкрепа за личностно развитие на децата и учениците.
* Европейската и национална рамка на ПОО.
* Държавните образователни стандарти и рамкови програми за ПОО.
* Ролята на общините в управлението на ПОО.
* Задачите на Центровете за кариерно ориентиране и ЦИПО.
* Същността, целите, ползите и добрите практики на дуалното образование в България.
* Правната рамка на управлението на общинската собственост, както и на изискванията към физическата среда в образователните институции.
* Държавния образователен стандарт за физическата среда и информационното и библиотечното осигуряване на детските градини, училищата и центровете за подкрепа за личностно развитие, за който обучаемите трябва да повишат знанията си.
* Необходимостта от осъществяване на граждански контрол в детските градини и училищата.
* Целите, състава и обхвата на дейностите на Обществените съвети в училищата и детските градини като форма на граждански контрол.
* Същността и формите на ученическото самоуправление като форма на участие на децата и учениците във вземането на решения.
* Насърчаване на детското участие и ученическото самоуправление от местните власти и на ниво училище.

***Очаквани резултати***

В края на обучението по модула се очаква участниците да са разширили знанията си за:

* Стратегическите цели и приоритети на ЕС и na България в образованието до 2030 г.
* Възможностите за финансиране на образованието през следващия програмен период.
* Ролята на местната власт за прилагане на европейските и националните политики на ново община.
* Ангажиментите и отговорностите на местната власт, заложени в някои от Наредбите, с които са приети държавните образователни стандарти за образование.
* Йерархията в нормативните актове и с ролята на кмета и общинския съвет при нормотворчеството на местно ниво;
* Стъпките за формирането на дългосрочните, средносрочните и краткосрочните общински политики, както и с примерното съдържание на общинска стратегия за развитие на предучилищното и училищното образование, на наредбите и правилниците в сферата на образованието;
* Ангажиментите на общините при изпълнение на чл.256, ал.1 от ЗПУО и да разбират ролята на местната власт в управлението образованието;
* Процеса на идентифициране и формулиране на приоритетите в общинската образователна политика и последователните стъпки за нейното реализиране;
* Анализ на някои от най-честите грешки при разработването и приемането на общинските наредби.
* Политиките за повишаване на обхвата на децата и учениците в задължителна предучилищна и училищна възраст и с Механизма за съвместна работа на институциите по обхващане, включване и предотвратяване на отпадането от образователната система на деца и ученици в задължителна предучилищна и училищна възраст.
* Ангажиментите на кметовете на общини при изпълнение на Механизма.
* Ролята на Екипите за обхват и отговорностите на общинските служители, които участват в тях.
* Местните политики и добри практики и решения на местно ниво в прилагането на Механизма за обхват.
* Идентифициране на причините, поради които деца в задължителна училищна възраст отпадат или са в риск от преждевременно отпадане от училище.
* Пприлагени на адекватни мерки и решения, съобразени със спецификите на всеки конкретен случай.
* Политиките за подкрепа на личностното развитие и приобщаващото образование.
* Организацията и критериите за избор на подкрепа за личностно развитие.
* Ролята на общината в организирането на подкрепата за личностно развитие на местно ниво.
* Създаването на партньорства за подкрепа на личностно развитие на междуобщинско ниво.
* Европейската и национална рамка на ПОО.
* Държавните образователни стандарти и рамкови програми за ПОО.
* Ролята на общината в управлението на ПОО.
* Ролята и задачите на Центровете за кариерно ориентиране и ЦИПО.
* Целите, предимствата и добрите практики на дуално образование в България.
* Изготването на анализ на състоянието на физическата среда.
* Планиране на насоките за развитието на физическата следа.
* Идентифициране на възможните източници на финансиране, както и да структурират последователните стъпки за постигане на ефективност.
* Начина на функциониране на ученическите съвети/парламенти, добри практики на ученическо самоуправление, съвместни успешни проекти между училищата/детските градини, НПО и бизнеса.
* Участието на всички заинтеренсовани страни в процеса.

***Продължителност на обучението:*** необходимо време за усвояването на обучителния модул е не повече от 30 календарни дни.

# Кратко представяне на обучителния модул по теми и подтеми

**Тeма 1: Актуални европейски и национални политики. Държавни образователни стандарти**

В темата се разглеждан основни стратегически, програмни и нормативни документи с цел да се очертае общата рамка на европейските и националните политики в сферата на образованието.

През месец февруари 2021 г. ЕС прие Стратегическа рамка за европейско сътрудничество в областта на образованието и обучението с оглед на европейското пространство за образование и отвъд него (2021—2030 г.), а България - Стратегическа рамка за развитие на образованието, обучението и ученето в Република България (2021 - 2030).

Познаването на стратегическите европейски и национални политики е важно, за да могат правилно да се определят и политиките на местно ново в сферата на образованието. Важно е да се познават и основните европейски и национални програми за финансиране, с помощта на които могат да се постигнат много по-добри резултати в развитието на образователната система.

За да е успешна общинската политика в сферата на образованието е необходимо да се познават и държавните образователни стандарти, приети на национално ниво, защото там са конкретизирани правата, задълженията и отговорностите на местните власти.

***Включени подтеми:***

* Актуални европейски и национални политики
* Възможности за финансиране на образованието в новия програмен период
* Държавни образователни стандарти

**Тема 2: Mестнa нормативна уредба – видове и минимално съдържание на общински наредби и правилници, примерно съдържание на стратегия за развитие на образованието, годишни планове**

Темата поставя фокус върху спецификата на местната нормативна уредба, с оглед на компетентностите на местните власти, уредени в Закона за местното самоуправление и местната администрация (ЗМСМА).

Орган на изпълнителната власт е кметът, който обаче няма правомощия да приема нормативни актове, но под негово ръководство общинската администрация ги разработва, публикува за обществено обсъждане и внася за разглеждане в Общинския съвет.

Компетентност да приема нормативни актове за местното самоуправление има само Общинският съвет.

Разгледани са видовете и минималното съдържание на общинските наредби и правилници, както и примерното съдържание на стратегия за развитие на образователната система на местно ниво.

***Включени подтеми:***

* Йерархия на нормативните актове
* Формиране на общинските политики за развитие, включително и в сферата на предучилищното и училищното образование.
* Стратегия за развитие на предучилищното и училищното образование – примерни процедурни стъпки за разработване, обсъждане и приемане, примерно съдържание, механизъм за мониторинг.
* Местна нормативна уредба в сферата на образованието – видове и минимално съдържание на общинските наредби и правилници.
* Предизвикателства, проблеми и добри практики.

**Тема 3: Политики за повишаване обхвата на децата и учениците в задължителна предучилищна и училищна възраст – механизъм за обхват, допълващи мерки, роля и ангажименти на общините, местни политики и решения**

В темата се акцент върху политиките за повишаване на обхвата в образование, кат осе обръща по-специално внимание на Механизма за съвместна работа на институциите по обхващане, включване и предотвратяване на отпадането от образователната система на деца и ученици в задължителна предучилищна и училищна възраст.

В темата са разгледани ролята и ангажиментите на местните власти при прилагане на Механизма, на обхвата на дейностите на Екипите за обхват и отговорностите на общинските служители, включени в техния състав.

***Включени подтеми:***

* Европейски и национални цели
* Механизъм за обхват
* Роля и ангажименти на общините
* Екипи за обхват (ЕО)
* Резултати от прилагането на Механизма
* Местни политики и решения: добри практики и проблеми.

**Тема 4: Организация на дейностите по подкрепа за личностно развитие – възможни варианти за организиране на подкрепата и критерии за избор. Междуобщинско сътрудничество. Общинска стратегия за подкрепа за личностно развитие**

Всяко дете, независимо от различията, основани на възраст, пол, етническа принадлежност, увреждане или други бариери пред ученето има право на качествено образование: този фундаментален принцип е залегнал в концепцията за подкрепа за личностното развитие.

Акцент на темата е тази концепция, залегнала в ЗПУО и доразвита в ДОС и Наредбата за приобщаващо образование, докумнти тварящи пътя за трансформация на образователната среда.

***Включени подтеми:***

* Нормативна уредба
* Философия на подкрепата: нов концептуален модел в образованието
* Оценката на индивидуалните потребности е първата задача на екипите в детските градини и училищата и отправна точка за избор на вида допълнителна подкрепа.
* Възможности за допълнително финансиране на подкрепата за личностно развитие
* Областни стратегии за подкрепа за личностно развитие
* Роля на общините в приобщаващото образование
* Общински стратегии за подкрепа за личностно развитие
* Междуобщинско сътрудничество.

**Тема 5: Подобряване качеството на професионалното образование: роля на общината. Критерии за определяне на обучителните програми. Професионално ориентиране, засилване на връзката с бизнеса. Дуално образование**

Редица изследвания показват, че в следващите години пазарът на труда ще изпитва все по-голяма нужда от средни специалисти. Въпреки прогнозите за повишено търсене и доказаната му ефективност като заетост, производителност, заплащане и мобилност, професионалното образование в България продължава да е по-малко привлекателно, а броят на учениците в професионалните гимназии да намалява.

Акцентът в темата е нормативната и стратегическа рамка на национално и ЕС ниво.

***Включени подтеми:***

* Европейски и национални стратегически документи в областта на ПОО
* Роля на общината в управлението на ПОО. Критерии за определяне на обучителните програми
* Центрове за кариерно ориентиране и Центрове за информация и професионално ориентиране (ЦИПО)
* Дуално образование
* Добри практики.

**Тема 6: Ефективно финансово управление на системата на образованието – делегирани бюджети и целеви трансфери, изисквания към финансовото управление, проблеми и насоки за преодоляването им**

Ефективното финансово управление е набор от трайни решения, насочени към регулиране на управленските процеси с цел постигане на текущите, средносрочните и дългосрочни цели за развитие на общинската образователна система.

При управлението на делегиран бюджет се изисква координиране на дейностите между всички страни в бюджетния процес и е необходима добра координация, комуникация и обмен на информация между тях.

Независимо, че през 2018 г. бе усъвършенстван моделът на финансиране на образователната система, все още има проблеми, които се налага да бъдат преодолени в бъдеще.

Тема е насочена към нормативни документи и практики по отношение финансирането на образователната система.

***Включени подтеми:***

* Актуална нормативна база
* Система на финансирането на образованието в България
* Разпределителни механизми на национално и местно ниво
* Същност и компоненти на делегирания бюджет. Страни в бюджетния процес
* Допълнителни целеви средства
* Страни в бюджетния процес. Роля на ПРБ И ВРБ при управлението на делегиран бюджет
* Организация на отчетността и контрола при финансовото управление
* Ефективност и финансово управление, проблеми и насоки за преодоляването им
* Предизвикателства.

**Тема 7: Управление на собствеността и подобряване на материалната база – държавен стандарт, разпределение на ангажиментите между община и заведения, възможни източници за финансиране. Устойчивост на инвестициите в инфраструктура. Управление на сградите на закрити училища и детски градини**

Управлението и стопанисването на собствеността в образователната система е изключително важен проблем, който непрекъснато стои на вниманието както на общинските ръководства, така и на вниманието на ръководствата на образователните институции, защото подобряването и модернизирането на физическата среда е важно условие за повишаване качеството на образованието.

В тази посока са и изводите, които откриваме в анализите на Националния инспекторат по образование при осъществените инспекции в образователните институции.

Държавният образователен стандарт за физическата среда и информационното и библиотечното осигуряване на детските градини, училищата и центровете за подкрепа за личностно развитие определя единните минимални и задължителни правила и норми към архитектурната и работната среда, необходими за ефективно протичане на образователния процес.

Изпълнението на изискванията, регламентирани в него, ще предопредели в бъдеще устойчивостта на инвестиционните процеси в сферата на образованието.

***Включени подтеми:***

* Aктуална нормативна база. Правна рамка за управлението на общинската собственост
* Правна рамка и принципи за управление на общинската собственост
* Анализ на състоянието и планиране на развитието на физическата среда
* Планиране на развитието на физическата среда
* Разпределение на ангажиментите между община и образователни институции, възможни източници за финансиране
* Практически стъпки за по-ефективно управление на собствеността
* Управление на сградите на закрити училища и детски градини. Предизвикателства и добри практики
* Изводи.

**Тема 8: Граждански контрол и взаимодействие на училищата и детските градини с родители, НПО и бизнеса. Училищни съвети, съвместни проекти и инициативи, участие в процеса на вземане на решения, ученическо самоуправление**

Разбирането на училището като общност с общосподелени ценности и визия за развитие е важен елемент в усилията за създаване на по-привлекателно и качествено образование.

Формирането на такава общност минава през политики за създаване и насърчаване на връзките и взаимодействието между всички участници в образователния процес - деца и ученици, учители, родители, местни власти, институции и граждански организации, имащи отношение към образователното и личностно развитие на децата.

ЗПУО регламентира реализирането на тези политики чрез *въвеждане на граждански контрол* и създаване на Обществени съвети в детските градини и училищата и насърчаване на *ученическото самоуоправление.*

***Включени подтеми:***

* Обществени съвети към училищата и детските градини
* Ученическо самоуправление
* Как общините могат да насърчат детското и младежко участие?
* Взаимодействие на училищата и детските градини с родители, НПО и бизнеса.

# Описание на обучението и оценяване

Методът на обучение е дистанционен, предлагащ възможности за гъвкав подход, допълнително задълбочаване в предложените теми по избор чрез препратките към съответни източници и допълнителни материали за обучение.

В първия етап от обучението е препоръчително участниците да се запознаят с задължителните обучителни материали.

Следваща стъпка е да се премине към допълнителните материали, включени към всяка тема, с цел по-задълбоченото запознаване с темата и разширяване на теоретичната основа, както и запознаване с практическото приложение на изложените теми.

***Тестове за самоподготовка***

В края на всяка една от темите са предложени въпроси за самооценка, ориентирани към показване степента на усвояване на всяка от темите.

Към всяка от темите са включени по 2 теста с по 6 затворени въпроси, мерещи познаването на ключови елементи от темата. След приключване на теста за самооценка, системата автоматично показва резултатите на участника.

При не даването на верен договор, на даден въпрос, е препоръчително участникът да се върне към съдържанието на темата и да се запознае отново със съдържанието. При не разбиране на съдържанието, чрез секция форум, участникът е препоръчително да се свърже с обучителя по дадената тема.

***Дискусионен форум***

Към всяка тема, в секция „Форум“, са разработени дискусионни теми, като задачата е да се усилят уменията на ползвателите за критично мислене и да бъдат свързани теоретичното представяне на темите с практически казуси, които следва да бъдат решавани в процеса на обучение.

Дискусионните форуми ще се отрият от модераторите (обучители) по дадената тема, по време на обучението по дадената тема.

***Външно оценяване***

Във финалната фаза от обучението участниците полагат финален тест за придобиване на сертификат за успешно преминат курс на обучение по Модул „Ефективно общинско образование“

Финалният тест съдържа 20 затворени въпроса, като времето за решаване е 15 минути.

Тестът е групиран в 3 групи въпроси по сложност, като следва:

* 6 въпроса с висока сложност х 6 т. = 36 т.
* 8 въпроса със средна сложност х 5 т. = 40 т.
* 6 въпроса с ниска сложност х 4 т. = 24 т.

Максималният брой точки от теста е 100.

При получени от 75 до 100 точки модулът е преминат успешно.